સ્મૃતિકાલીન સ્ત્રીઓનો આ વ્યભિચાર પાપ ગણાતું. અને આ પાપનું પ્રાયરશ્ચત્ત પણ હતું. મનુ કહે છે કે સ્ત્રીએ જાણી જોઈને વ્યભિચાર કર્યો હોય તો તે વધુ ભ્રષ્ટ ગણાતી. આવી સ્ત્રીને તેના પતિઅે એક ઘરમાં કેદ કરવી. એ સ્ત્રીએ શુદ્ધિ માટે પ્રજાપત્ય અને ચાંદ્રાયણ વ્રત કરવું. મનુએ પ્રાજાપત્ય વ્રતની આ વિધિ કહી છે. શૂદ્ર સિવાયના ત્રણ વર્ણની સ્ત્રીએ ત્રણ દિવસ બપોરે, ત્રણ દિવસ સાંજે અને ત્રણ દિવસ માગ્યા વિના મળેલું ખાવું. તેમ જ ત્રણ દિવસ ઉપવાસ કરવા. એ જ રીતે ચાંદ્રાયણ વ્રતની આ વિધિ છે. સ્ત્રીએ મળસકે, મધ્યાહ્ને અને સાંજે એમ ત્રણ વાર સ્નાન કરવું. તથા ભોજનમાં વદમાં એક એક કોળિયો ઓછો કરતાં જવું અને સુદમાં એક એક કોળિયો વધારતાં જવું.